Eldrebølge bak rattet - innfører nytt skilt
Denne feilen gjøres ikke ofte, men kan bli fatal. - Skiltet er ikke myntet på eldre, men vi ser at i de tilfellene vi har hatt med kjøring mot kjøreretningen på motorvei, er eldre bilførere overrepresentert, sier avdelingsdirektør Ivar Christiansen, leder for seksjon trafikkforvaltning i Vegdirektoratet. Fra og med i sommer vil skiltet bli satt opp utvalgte steder. Det vil bli den siste barrieren før man kjører feil ut på motorveien. - Det blir en kraftig økning i antall eldre med førerkort. Vi regner med at 80 prosent av alle over 65 kommer til å ha sertifikat i 2020, sier Fridulv Sagberg, forsker hos Transportøkonomisk institutt (TØI).Til sammenligning viser tall fra TØI, tidligere gjengitt i Romerikes Blad, at stadig flere eldre har lappen. For mens 35 prosent av alle over 65 hadde førerkort i 1990, var tallet drøyt 50 prosent i 2000 mens rundt 70 prosent av alle over 65 har lappen i dag. Årsaken er ifølge Sagberg at vi blir stadig eldre samtidig som en økende andel av befolkningen har lappen. Tall fra Statens vegvesen viser at det ved utgangen av 2010 sto 125.000 personer over 70 år i førerkortregisteret. Men siden man i dag trenger helseattest etter fylte 70, er det slett ikke sikkert at alle disse fortsatt har lov til å kjøre. - Fra 19. januar neste år økes grensen for helseattest til 75 år. Men da holder det ikke å ha «legelappen» i hanskerommet. Da må du i tillegg oppsøke trafikkstasjonen og få et nytt førerkort, sier Jan Isachsen, seksjonssjef i Vegdirektoratet, til VG. - Årsaken til at man ikke trenger helseattest før 75 er at vi generelt er friskere, sier Arne-Birger Knapskog, lege og seniorrådgiver i Helsedirektoratet. Og skulle fastlegen din mene at du ikke lenger har helse til å kjøre, tror Knapskog at de fleste aksepterer dette. - De blir såret og forbannet, men godtar det. Kjører du uten gyldig helseattest, kjører du ulovlig, minner han om.Ta det opp med mor eller far hvis du mener at de ikke lenger bør kjøre bil. Det er det klare rådet fra Arne-Birger Knapskog, lege og seniorrådgiver i Helsedirektoratet. - Snakk med vedkommende og gi uttrykk for din engstelse selv om mange synes dette er fryktelig ekkelt. Si for eksempel at du ikke vil la ungene dine sitte på lenger og at du ønsker å ringe fastlegen for en nærmere vurdering, sier Knapskog. Først som aller siste utvei mener han at man kan ringe fastlegen uten å opplyse familiemedlemmet om dette.Richard Lågeide har kjørt opp igjen, 65 år etter forrige gang. Hadde han ikke fått beholde sertifikatet, hadde han måttet flytte. Nå er 90-åringen jublende glad. - Det er veldig kjærkomment. Jeg måtte ha flyttet hvis jeg ikke fikk sertifikatet, sier Lågeide, som bor i Skeidsdalen åtte kilometer fra nærmeste matbutikk. Men nå har han fortsatt grønt lys til å kjøre med sin Volvo 240, som han kjøpte ny i 1986. - Den blir med meg til jeg slutter å kjøre bil, det er han og jeg, smiler den spreke 90-åringen og legger til at det har gått mest i Volvo siden han fikk sertifikatet første gang i 1947. Men Lågeide har også kjørt Hunter Hillman. Det var Romsdals Budstikke som først fortalte historien om 90-åringen som måtte søke fylkeslegen om dispensasjon etter at han fikk en anmerkning på siste legeattest. Dermed ble det et par kjøretimer på kjøreskole og en vurderingsprøve. - Jeg skal leve i mange år til jeg, bare jeg får handlet maten min, sier veteransjåføren til Romsdals Budstikke. For busser er det lite av der han bor. - Jeg har aldri hatt noen uhell, forteller Lågeide, ikke så lite stolt.
Nå kommer også eldrebølgen i trafikken. Og skiltet som skal sørge for at man ikke forviller seg inn på motorveien i feil kjøreretning.